एभर्टनलाई हराएर सिटी शीर्ष चारमा
क्लब वर्ल्डकपको उपाधि जितेर फर्केको म्यानचेस्टर सिटीले इंग्लिस प्रिमियर लिगमा बुधबार एभर्टनमाथि ३–१ को जित रचेको छ । पुनर्आगमनमा प्राप्त यस जितपछि सिटी अंक तालिकाको शीर्ष चारमा उक्लन पनि सफल भएको छ । सिटी शीर्षमा रहेको लिभरपुलसँग पाँच अंकको दूरीमा छ ।
लन्डन — क्लब वर्ल्डकपको उपाधि जितेर फर्केको म्यानचेस्टर सिटीले इंग्लिस प्रिमियर लिगमा बुधबार एभर्टनमाथि ३–१ को जित रचेको छ । पुनर्आगमनमा प्राप्त यस जितपछि सिटी अंक तालिकाको शीर्ष चारमा उक्लन पनि सफल भएको छ । सिटी शीर्षमा रहेको लिभरपुलसँग पाँच अंकको दूरीमा छ ।लगातार चौथौ पल्ट लिग उपाधि जित्ने अभियानमा रहेको पेप ग्वार्डिओलाको सिटी गुडसन पार्कमा भएको खेलमा १–० ले पछाडि परेको थियो । त्यसमा सिटीकै पूर्व खेलाडी ज्याक ह्यारिसनले गोल गरेका थिए । त्यसपछि फिल फोडेन, जुलियन अल्भारेज र बर्नाडो सिल्भाले सिटीका लागि गोल गरे ।लिगका पछिल्ला छ खेलमा एकै जित मात्र निकालेको सिटी ३७ अंकमा चौथो स्थानमा रह्यो । बुधबारका अन्य खेलमा नोनी माडुकेले पेनाल्टीबाट अन्त्यतिर गरेको गोलको मदतले चेल्सीले क्रिस्टल प्यालेसलाई २–१ ले हरायो । यो जितले खराव लयबाट गुज्रिरहेको चेल्सीका लागि ठूलो राहत भएको छ । यस्तै उल्भ्सले ब्रेन्टफोर्डलाई सजिलै ४–१ ले पराजित गर्‍यो । 